J e g y z ő k ö n y v

**Készült:** a Bezenye Községi Önkormányzat Képviselő-testületének 2023. szeptember 19. napján 17:00 órakor a Papréti Kultúrházban megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:01 órakor megnyitja. Megállapítja, hogy az ülés határozatképes, mivel a 7 megválasztott képviselőből 4 képviselő jelen van. Nusser Györgyné, Szakos Géza és Antonovich Gáspár egyéb elfoglaltság miatt nem tud részt venni az ülésen. Az ülés jegyzőkönyvének hitelesítésére Sándor Vincéné és Kammerhofer Lívia képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés meghívó szerinti napirendi pontjait, és sürgősséggel fel kíván venni 3 napirendi pontot. Elmondja, hogy formai okok miatt egy pályázathoz az év elején elfogadott programtervet Szolgáltatási tervbe kell foglalni, az iskolai felvételi körzetek elfogadásához kapcsolódó anyagot a tegnapi napon kapta meg az önkormányzat a tankerülettől, illetve Hegyeshalom polgármesterétől a mai napon érkezett egy javaslat a jegyző és aljegyző munkájának elismerésével kapcsolatosan. Ezeket a napirendeket kívánja tárgyalni a 14-16. napirenden. Kérdezi, hogy van-e észrevétele, kérdése valakinek.

Mivel kérdés, észrevétel nem érkezett, a polgármester az ülés napirendi pontjainak elfogadását szavazásra bocsátja.

A képviselő-testület *egyhangúlag, 4 igen szavazattal* az alábbi határozatot hozza:

**153/2023. (IX. 19.) határozat**

Bezenye Községi Önkormányzat képviselő-testülete a 2023. szeptember 19-i ülésén az alábbi napirendi pontokat tárgyalja:

1. Tájékoztatás az előző testületi ülés óta hozott intézkedésekről, eredményekről
2. A Bezenyei Százszorszép Óvoda 2022/2023. nevelési évről szóló beszámoló
3. A Bezenyei Százszorszép Óvoda 2023/2024. nevelési év munkaterve
4. Az önkormányzat szociális igazgatásról és a szociális ellátásokról szóló rendeletének felülvizsgálata
5. Beszámoló az önkormányzat 2023. I. féléves gazdálkodásáról
6. Az önkormányzat 2023. évi költségvetési rendeletének módosítása
7. Az intézményekben fizetendő térítési díjakról szóló rendelet módosítása
8. A hulladékgazdálkodási közszolgáltatásról szóló rendelet hatályon kívül helyezése
9. A nem közművel összegyűjtött háztartási szennyvíz begyűjtésére vonatkozó közszolgáltatásról szóló rendelet módosítása
10. A nem közművel összegyűjtött háztartási szennyvíz begyűjtésére vonatkozó közszolgáltatási szerződés módosítása
11. Településrendezési terv módosítására beérkezett ajánlatok
12. Bezenyei Horvát Kulturális Társaság kérelme név és székhely használatának engedélyezéséről
13. Művelődési Ház vizesblokk felújítás pótmunkálatok
14. A közművelődési alapszolgáltatás megszervezésének 2023. évi szolgáltatási tervének jóváhagyása
15. 2024/25. tanév iskolai felvételi körzetének meghatározása
16. Jegyző és aljegyző munkájának elismerése

Felelős: Márkus Erika polgármester

Határidő: azonnal

1. **napirendi pont**

Polgármesteri beszámoló az SzMSz 6. számú melléklete szerint

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:

A képviselő-testületi ülés szóbeli tájékoztatójának kötelező elemei a következők:

- az előző képviselő-testületi ülés óta, polgármesteri hatáskörben hozott döntéseinek ismertetése

- az előző képviselő-testületi ülés óta történt, az önkormányzatot érintő megbeszéléseiről beszámoló

- folyamatban lévő beruházások és pályázatok készültségi és pénzügyi állapota

- aktuálisan lezárt beruházások és pályázatok ismertetése

- általános pénzügyi helyzet ismertetése

- tájékoztató a befolyt és elmaradt adókról

- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. A polgármester elmondja, hogy az általános pénzügyi helyzet ismertetése a heti rendszerességgel megtörténik, a betétlekötés folyamatos. Jegyző Úr jogviszonya megszűnt, ezért jegyzői álláshelyre pályázat kiírása történt. Addig Wiegerné Mészáros Erika látja el a jegyzői feladatokat. Az Élhető települések TOP-os pályázatának az első mérföldkőhöz szükséges dokumentáció elkészült. TVT tanács szeptember végén, október elején ülésezik, az ITVT tervet akkor fogadják el. Ezután lehet tovább lépni. A Papréti Kultúrház elszámolása folyamatban van. A Nemzetiségi Önkormányzat elnöke közérdekű adatszolgáltatást kért a Papréti Kultúrház felújításával kapcsolatban, amely megtörtént. A Kossuth utca felújításával kapcsolatos dokumentáció összeállítása zajlik az első mérföldkő eléréséhez. A TOP pályázatok nagy mennyiségű elemző és megalapozó dokumentáció elkészítését írják elő, hogy a megvalósítás megfeleljen az EU irányelveinek. Az első mérföldkő jóváhagyását követően kezdődhet a kivitelezésre vonatkozó beszerzési eljárás megindítása. A Bezenyei Művelődési Ház LEADER pályázatos felújítás elég gyors ütemben zajlik. A bölcsőde szintén épül-szépül. Belső munkálatok, illetve a térkövezés zajlik. A meghirdetett összevezetett kutyaoltás lezajlott. A papréti nyugdíjas klub megalakulásának 20 éves rendezvénye rendben, színes programokkal lezajlott. A rajkai nyugdíjasklub ellátogatott a tájházba, ahol vendégül látták őket. Továbbá látogatást tett egy budapesti csoport is. A „Bezenyéért” emlékérem átadása ünnepélyes keretek között megtörtént. A lakosság nagy elismeréssel volt a rendezvénnyel kapcsolatban. A vízügyi hatóság tartott árvíz-belvíz védelemmel kapcsolatos bejárást. Ma a katasztrófavédelmi hatóság volt ellenőrizni. KEHOP (szennyvíz beruházás) pályázati ellenőrzés lesz jövő héten.

Kéri a tisztelt képviselő-testületet a beszámoló elfogadására.

Mivel kérdés, észrevétel nem érkezett, a polgármester szavazásra teszi fel a beszámoló elfogadását.

A képviselő-testület *egyhangúlag, 4 igen szavazattal* az alábbi határozatot hozza:

**154/2023. (IX. 19.) határozat**

Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős: Márkus Erika polgármester

Határidő: azonnal

1. **napirendi pont**

A Bezenyei Százszorszép Óvoda 2022/2023. nevelési évről szóló beszámoló

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. A humán bizottság a beszámolót tárgyalta, ezért felkéri a bizottság elnökét az elhangzottak ismertetésére.

Kammerhofer Lívia bizottsági elnök elmondja, hogy a bizottsági ülésen az óvodavezető részt vett, minden kérdést megválaszolt. A humán bizottság a beszámolót elfogadásra javasolja a képviselő-testület részére.

A polgármester hozzáfűzi, hogy egy óvónő felmondott, az ő álláshelyére pályázatot írnak majd ki. Megköszöni az óvodavezető munkáját, és kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a napirendi pontot.

A képviselő-testület *egyhangúlag, 4 igen szavazattal* az alábbi határozatot hozza:

**155/2023. (IX. 19.) határozat**

Bezenye Községi Önkormányzat Képviselő-testülete a Bezenyei Százszorszép Óvoda 2022/2023 nevelési évről szóló szakmai beszámolóját – a melléklet szerinti tartalommal - elfogadja.

Felelős: Márkus Erika polgármester

Határidő: azonnal

1. **napirendi pont**

A Bezenyei Százszorszép Óvoda 2023/2024. nevelési év munkaterve

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a humán bizottság tárgyalta a napirendet, és felkéri a bizottság elnökét a javaslat ismertetésére.

Kammerhofer Lívia bizottsági elnök elmondja, hogy a humán bizottság egyhangúlag elfogadta, és elfogadásra javasolja a munkatervet.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**156/2023. (IX. 19.) határozat**

Bezenye Községi Önkormányzat Képviselő-testülete a Bezenyei Százszorszép Óvoda 2023/2024. nevelési évre vonatkozó munkatervét – a melléklet szerinti tartalommal - elfogadja.

Felelős: Márkus Erika polgármester

Határidő: azonnal

1. **napirendi pont**

Az önkormányzat szociális igazgatásról és a szociális ellátásokról szóló rendeletének felülvizsgálata

A polgármester ismerteti a rendelet tervezet szövegét, melyet minden képviselő és bizottsági tag előzetesen megkapott. Elmondja, hogy márciusban a képviselő-testület a támogatásra jogosultak bővítése érdekében a szociális vetítési alap szorzóit megemelte, azonban az ápolási díjról szóló szakaszt nem módosították akkor. Szükségesség vált annak rendezése is, ezért javasolja a képviselő-testületnek, hogy a rendelet tervezet szerint módosításról döntsön. A tervezetet mindkét bizottság tárgyalta, ezért felkéri a bizottsági elnököket a javaslatok ismertetésére.

Kammerhofer Lívia, a humán bizottság elnöke elmondja, hogy a humán bizottság egyhangúlag támogatja a rendelet tervezetben foglaltakat, és javasolja a testület részére a módosító rendelet megalkotását.

Nusser Györgyné bizottsági elnök távolléte okán Sándor Vincéné bizottsági korelnök elmondja, hogy a pénzügyi bizottság úgy gondolja, hogy az ápolási díj szorzóinak megemelése szükséges, ezért a rendelet tervezet szerinti módosítását javasolja a testületnek.

A polgármester kérdezi, hogy van-e kérdés, észrevétel a tervezettel kapcsolatosan.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**14/2023. (IX. 20.) önkormányzati rendelet**

Bezenye Községi Önkormányzat Képviselő-testülete a szociális igazgatásról és a szociális ellátásokról szóló 4/2020.(VII.1) módosításáról szóló önkormányzati rendeletét – a melléklet szerinti tartalommal - megalkotja.

1. **napirendi pont**

Beszámoló az önkormányzat 2023. I. féléves gazdálkodásáról

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy az önkormányzat pénzügyi bizottsági ülésen Fekete Gabriella könyvelő jelen volt, és a bizottsági elnökkel részletesen megtárgyalták a beszámolót. Felkéri Sándor Vincéné bizottsági korelnököt, hogy ismertesse az elhangzottakat.

Sándor Vincéné a pénzügyi bizottság korelnöke elmondja, hogy a bizottság azt javasolta, hogy még egyszer tekintsék át, hogy a költségvetési főösszeg helyesen szerepel-e a rendelet módosítás tervezetében. Egyébként a kérdés tisztázása után a pénzügyi bizottság a beszámolót elfogadásra javasolja.

Wiegerné Mészáros Erika aljegyző szót kér, és elmondja, hogy a bizottsági ülésen részt vett, és az ülést követően a pénzügyi munkatársaival tisztázták a felmerült kérdéseket. A módosító rendelet az alaprendelethez képest tartalmazza a változásokat, ezek épülnek majd be az alaprendeletbe, miután a képviselő-testület megalkotja azt. A konkrét kérdés az volt, hogy a kiadási-bevételi főösszeg a rendelet tervezetében miért 844 millió forint, és miért nem 839 millió forint, mint ahogy az előterjesztésben szerepel. Az eltérés abból adódik, hogy az óvodának van saját bevétele és pénzmaradványa is. Az előterjesztésben külön részben került levezetésre az önkormányzat és az óvoda gazdálkodása. Ha összeadják az alaprendeletben szereplő intézményfinanszírozást a változással, akkor egyenlegében jó az összeg. A képviselők a rendelet tervezet 1. és 3. mellékletében láthatják ezen összegeket. Összefoglalóan elmondja, hogy a főösszeg a rendelet tervezetben helyes, elfogadásra javasolja a testületnek.

Mivel több kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**157/2023. (IX. 19.) határozat**

Bezenye Községi Önkormányzat Képviselő-testülete elfogadja az Önkormányzat 2023. I. féléves gazdálkodásáról szóló beszámolót, a melléklet szerinti tartalommal.

Felelős: Márkus Erika polgármester

Határidő: azonnal

1. **napirendi pont**

Az önkormányzat 2023. évi költségvetési rendeletének módosítása

A polgármester ismerteti a rendelet tervezet szövegét, melyet minden képviselő és bizottsági tag előzetesen megkapott. Elmondja, hogy a tervezetet a pénzügyi bizottság tárgyalta, ezért felkéri a bizottsági elnök képviselőjét a javaslatok ismertetésére.

Sándor Vincéné bizottsági korelnök elmondja, hogy a pénzügyi bizottság a költségvetési főösszeg tisztázását követően a rendelet tervezet szerinti módosítását elfogadja, és elfogadásra javasolja a testületnek.

A polgármester elmondja, hogy az előző napirend tárgyalása során tisztázták a költségvetési főösszeg helyességét. Kérdezi, hogy van-e kérdés, észrevétel a tervezettel kapcsolatosan.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**15/2023. (IX. 20.) önkormányzati rendelet**

Bezenye Községi Önkormányzat Képviselő-testülete az önkormányzat 2023. évi költségvetéséről szóló 4/2023. (III.22.) önkormányzati rendelet módosításáról szóló önkormányzati rendeletét – a melléklet szerinti tartalommal - megalkotja.

1. **napirendi pont**

Az intézményekben fizetendő térítési díjakról szóló rendelet módosítása

A polgármester ismerteti a rendelet tervezet szövegét, melyet minden képviselő és bizottsági tag előzetesen megkapott. Elmondja, hogy a hatályos rendelet szankciós szakaszt nem tartalmazott, ezt pótolnák most. A tervezetet a humán és a pénzügyi bizottság is tárgyalta, ezért felkéri a bizottsági elnököket a javaslatok ismertetésére.

Kammerhofer Lívia bizottsági elnök elmondja, hogy a humán bizottság a módosító rendelet tervezetét elfogadásra javasolja.

Sándor Vincéné bizottsági korelnök elmondja, hogy a pénzügyi bizottság ülésén tárgyalták a napirendet. A módosított rendelet alapján a nem fizetőkkel szemben fel lehet lépni. Az ellátást az intézményvezető megszünteti nem fizetés esetén, és értesíti a családsegítő szolgálatot. Eredménytelenség esetén intézkedik a fenntartó a behajtásról. A pénzügyi bizottság a rendelet tervezet szerinti módosítását elfogadja, és elfogadásra javasolja a testületnek.

A polgármester kérdezi, hogy van-e kérdés, észrevétel a tervezettel kapcsolatosan.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**16/2023. (IX. 20.) önkormányzati rendelet**

Bezenye Községi Önkormányzat Képviselő-testülete az önkormányzati intézményekben fizetendő térítési díjakról szóló 2/2023. (I.25.) önkormányzati rendelet módosításáról szóló önkormányzati rendeletét – a melléklet szerinti tartalommal - megalkotja.

1. **napirendi pont**

A hulladékgazdálkodási közszolgáltatásról szóló rendelet hatályon kívül helyezése

A polgármester ismerteti a rendelet tervezet szövegét, melyet minden képviselő és bizottsági tag előzetesen megkapott. Elmondja, hogy a tervezetet a pénzügyi bizottság tárgyalta, ezért felkéri a bizottsági elnököt a javaslat ismertetésére.

Sándor Vincéné bizottsági korelnök elmondja, hogy a pénzügyi bizottság ülésén tárgyalták a napirendet. A MOL Nyrt átvette a hulladékgazdálkodási feladatkört, ezért szükséges a rendeletet hatályon kívül helyezni. A pénzügyi bizottság a tervezet szerinti rendeletet megalkotásra alkalmasnak találja és javasolja a testületnek a rendelet megalkotását

Wiegerné Mészáros Erika aljegyző hozzáfűzi, hogy a bizottsági ülésen elhangzott, hogy önkormányzati hatáskörben maradt a közterület tisztán tartása, valamint az elhagyott hulladék felszámolásához szükséges intézkedési jogkör. A pénzügyi bizottság javaslata volt, hogy az elhagyott hulladék felszámolásáról szóló szabályozásokat külön rendeletbe érdemes foglalni, vagy érdemes beépíteni a közterület használatáról és felbontásáról szóló 3/2023. önkormányzati rendeletbe. Ezt a következő képviselő-testületi ülésre tudják kidolgozni.

A polgármester szavazásra teszi fel a pénzügyi bizottság indítványát az új rendelet előkészítésével kapcsolatosan.

A képviselő-testület *egyhangúlag, 4 igen szavazattal* az alábbi határozatot hozza:

**158/2023. (IX. 19.) határozat**

Bezenye Községi Önkormányzat Képviselő-testülete a pénzügyi bizottság javaslatával egyetért, az elhagyott hulladék kezelésének szabályozásáról a következő soros képviselő-testületi ülésen rendeletet alkot. A képviselő-testület felkéri a jegyzőt a rendelet előkészítésére.

Felelős: Márkus Erika polgármester

Határidő: 2023. november 30.

Márkus Erika polgármester hozzáfűzi, hogy Aljegyző Asszonnyal gondoskodnak róla, hogy beépítik egy meglévő rendeletbe, vagy egy új rendeletet alkotnak.

A polgármester kérdezi, hogy van-e kérdés, észrevétel a rendelet tervezettel kapcsolatosan.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**17/2023. (IX. 20.) önkormányzati rendelet**

Bezenye Községi Önkormányzat Képviselő-testülete a hulladékgazdálkodási közszolgáltatásról szóló 14/2013.(XII. 20.) önkormányzati rendelet hatályon kívül helyezéséről szóló önkormányzati rendeletét – a melléklet szerinti tartalommal - megalkotja.

1. **napirendi pont**

A nem közművel összegyűjtött háztartási szennyvíz begyűjtésére vonatkozó közszolgáltatásról szóló rendelet módosítása

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a rendelet módosításának célja, hogy harmonizáljon az új jogszabályokkal. A pénzügyi bizottság tárgyalta, felkéri a bizottság helyettes elnökét a javaslat ismertetésére.

Sándor Vincéné korelnök elmondja, hogy a pénzügyi bizottság tárgyalta a rendelet tervezetét, és kifejezetten örülnek annak, hogy tartalmazza a talajterhelési díjjal kapcsolatos eljárási szabályokat is. A tervezet tartalmazott eldöntendő kérdéseket is. A pénzügyi bizottság javasolja, hogy a közszolgáltatási díj költségéhez nyújtott támogatás elbírálását a Bezenye Községi Önkormányzat Humán Bizottsága végezze. Egyebekben a rendeletet a tervezet szerint megalkotásra alkalmasnak találja.

A polgármester szavazásra teszi fel a pénzügyi bizottság indítványát a bíráló szerv megválasztásával kapcsolatosan.

A képviselő-testület *egyhangúlag, 4 igen szavazattal* az alábbi határozatot hozza:

**159/2023. (IX. 19.) határozat**

Bezenye Községi Önkormányzat Képviselő-testülete a közszolgáltatási díj költségéhez nyújtott támogatási kérelem elbírálását az önkormányzat Humán Bizottságának hatáskörébe utalja.

Felelős: Márkus Erika polgármester

Határidő: 2023. november 30.

Mivel kérdés, észrevétel nem érkezett, a polgármester szavazásra teszi fel a rendelet tervezetét.

A képviselő-testület *egyhangúlag, 4 igen szavazattal* az alábbi rendeletet alkotja:

**18/2023. (IX. 20.) önkormányzati rendelet**

Bezenye Községi Önkormányzat Képviselő-testülete a nem közművel összegyűjtött háztartási szennyvíz begyűjtésének helyi szabályairól és a talajterhelési díjról szóló önkormányzati rendeletét – a melléklet szerinti tartalommal - megalkotja.

1. **napirendi pont**

A nem közművel összegyűjtött háztartási szennyvíz begyűjtésére vonatkozó közszolgáltatási szerződés módosítása

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság a napirendet tárgyalta, felkéri a bizottság korelnökét a javaslat ismertetésére.

Sándor Vincéné bizottsági korelnök elmondja, hogy az Aqua Kft-vel kötött szerződés lejár, ezért a pénzügyi bizottság javasolja, hogy a közszolgáltatási szerződést a melléklet szerinti tervezet alapján módosítsa a képviselő-testület.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**160/2023. (IX. 19.) határozat**

1. Bezenye Községi Önkormányzat Képviselő-testülete módosítja az AQUA Szolgáltató Kft-vel (székhely: 9200 Mosonmagyaróvár, Timföldgyári út 4., adószáma: 11130682-2-08, képviseli: Csapó Imre ügyvezető) 2014. január 31. napján kötött nem közművel összegyűjtött háztartási szennyvíz begyűjtésére vonatkozó közszolgáltatási szerződést az előterjesztés mellékletében foglaltak szerint.
2. A Képviselő-testület felhatalmazza a Polgármestert az 1) pont szerinti szerződés aláírására.

Felelős: Márkus Erika polgármester

Határidő: 2023. szeptember 30.

1. **napirendi pont**

Településrendezési terv módosítására beérkezett ajánlatok

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy az előző HÉSZ tervét nem készítette el az előzőleg megbízott vállalkozó, ezért az ajánlattételi felhívást ismételten kiírták. Egy érvényes ajánlat érkezett a felhívásra. A pénzügyi bizottság tárgyalta, ezért felkéri a bizottság korelnökét a javaslat ismertetésére.

Sándor Vincéné bizottsági korelnök elmondja, hogy erre a településrendezési terv módosításra már rengeteg lakos vár. A bizottság javasolja a képviselő-testületnek, hogy a Talent-Plan Kft. bruttó 2.349.500,-Ft összegű, településrendezési terv módosítására beérkezett ajánlatát fogadja el.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**161/2023. (IX. 19.) határozat**

1. Bezenye Községi Önkormányzat Képviselő-testülete a Bezenye településrendezési eszközök módosításához szükséges összes munkarész elkészítésére a beszerzési szabályzat szerint bekért árajánlatokat megvizsgálta, és a beérkezett érvényes ajánlatokról közül a Talent-Plan Tervező, Szolgáltató és Kereskedelmi Kft. bruttó 2.349.500,- Ft összegű árajánlatát fogadja el, és felhatalmazza a polgármestert a vállalkozói szerződés megkötésére.
2. Bezenye Községi Önkormányzat Képviselő-testülete a bruttó 2.349.500,- Ft összegű tervezési díjat az önkormányzat 2023. évi költségvetésének általános tartaléka terhére biztosítja.

Felelős: Márkus Erika polgármester

Határidő: 2023. szeptember 30.

1. **napirendi pont**

Bezenyei Horvát Kulturális Társaság kérelme név és székhely használatának engedélyezéséről

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság tárgyalta, felkéri a bizottság korelnökét a javaslat ismertetésére.

Sándor Vincéné bizottsági korelnök elmondja, hogy a pénzügyi bizottság javasolja a képviselő-testületnek, hogy adjon hozzájárulást a Bezenyei Horvát Kulturális Társaság részére ahhoz, hogy a Szabadság utca 52. szám alatt székhelyet létesítsen, továbbá, hogy a „Bezenye” településnevet használja. A bizottsági ülésen elhangzott, hogy a zászló és címer használatáról szóló rendelet nem szabályozza a „Bezenye” településnév használatát, ezért indítványozza a pénzügyi bizottság, hogy erről alkosson rendeletet a képviselő-testület.

A polgármester kérdezi, hogy van-e kérdés, észrevétel.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**162/2023. (IX. 19.) határozat**

1. Bezenye Községi Önkormányzat Képviselő-testülete tulajdonosi hozzájárulást ad a megalakuló Bezenyei Horvát Kulturális Társaság részére ahhoz, hogy az egyesület Bezenye Községi Önkormányzat kizárólagos tulajdonában lévő, 718/1 hrsz-ú, természetben a 9223 Bezenye, Szabadság u. 52. szám alatt található ingatlanban székhelyet létesítsen, azt központi, ügyviteli helyeként használja, az ingatlant székhelyként a hivatalos irataiban megjelölje, és az ingatlanban a hirdetményeit kifüggessze.
2. Bezenye Községi Önkormányzat Képviselő-testülete hozzájárul ahhoz, hogy a megalakuló horvát kulturális társaság elnevezésében a „Bezenye” mint településnevet használja.
3. A képviselő-testület felhatalmazza a polgármestert a névhasználati és a tulajdonosi nyilatkozat aláírására.

Felelős: Márkus Erika polgármester

Határidő: 2023. szeptember 30.

A polgármester szavazásra teszi fel a pénzügyi bizottság indítványát a „Bezenye” településnév használatára vonatkozó rendelettel kapcsolatosan.

A képviselő-testület *egyhangúlag, 4 igen szavazattal* az alábbi határozatot hozza:

**163/2023. (IX. 19.) határozat**

Bezenye Községi Önkormányzat Képviselő-testülete a pénzügyi bizottság javaslatával egyetért, a „Bezenye” név használatának szabályozásáról a következő soros képviselő-testületi ülésen rendeletet alkot. A képviselő-testület felkéri a jegyzőt a rendelet előkészítésére.

Felelős: Márkus Erika polgármester

Határidő: 2023. november 30.

1. **napirendi pont**

Művelődési Ház vizesblokk felújítás pótmunkálatok

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a művelődési ház felújítása során kiderült, hogy a csempék leválnak a falról, és a padlón is több helyen szükségessé vált a pótlás. Hogy egységes és szép legyen a burkolat, érdemes új csempe- és padlóburkolatot tenni az érintett területekre. A műszaki ellenőr erről írásban tájékoztatta a polgármestert, mely tájékoztató az előterjesztés mellékletében kiküldésre került. A pénzügyi bizottság tárgyalta, ezért felkéri a bizottság korelnökét a javaslat ismertetésére.

Sándor Vincéné bizottsági korelnök elmondja, hogy a pénzügyi bizottság ülésén megállapították, hogy a kivitelező árajánlata a pótmunkálatokra reális, az összege belefér a költségvetésbe. A bizottság javasolja a képviselő-testületnek, hogy az árajánlat szerinti pótmunkálatokat rendelje meg.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**164/2023. (IX. 19.) határozat**

1. Bezenye Községi Önkormányzat Képviselő-testülete a Bezenyei Művelődési Ház felújításának befejezéséhez az árajánlat szerinti pótmunkálatokat megrendeli, felhatalmazza a polgármestert a szükséges szerződések megkötésére.
2. Bezenye Községi Önkormányzat Képviselő-testülete a pótmunka díjának bruttó 977.732,- Ft összegét az önkormányzat 2023. évi költségvetésének általános tartaléka terhére biztosítja.

Felelős: Márkus Erika polgármester

Határidő: 2023. szeptember 30.

1. **napirendi pont**

A közművelődési alapszolgáltatás megszervezésének 2023. évi szolgáltatási tervének jóváhagyása

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a Szolgáltatási terv elkészítésére azért volt szükség, hogy az önkormányzat tavasszal már elfogadott programterve a jogszabályoknak feleljen meg. Tartalmában azzal megegyezik, a költségvetése az önkormányzat 2023. évi költségvetésébe betervezésre került, csupán formai változtatások történtek. Kérdezi, hogy a közművelődési szakembernek van-e hozzáfűzni valója.

Schmatovichné Radits Klaudia elmondja, hogy a Nemzeti Művelődési Intézettel kívánnak szerződés kötni, és ehhez szükséges a formailag megfelelő, képviselő-testület által jóváhagyott Szolgáltatási Terv. Az NMI által kiajánlott programok a művelődési ház munkájának színvonalát emelik.

Wiegerné Mészáros Erika aljegyző hozzáfűzi, hogy minden évben március 1. napjáig a programtervet Szolgáltatási tervként kell majd elfogadnia a képviselő-testületnek, ezért javasolja majd felvenni az önkormányzat éves munkatervébe.

A polgármester megköszöni a tájékoztatást, és kérdezi, hogy van-e kérdés, észrevétel.

Hiltser Mátyás alpolgármester elmondja, hogy örül annak, hogy a Művelődési Házban végre van élet, és most látszik, hogy van gazdája. Korábban ez nem látszott. Nagy hangsúlyt helyeznek a horvát kultúra életben tartására, amely Bezenyén nagyon fontos, mivel horvát nemzetiségi község.

A polgármester megköszöni Schmatovichné Radits Klaudia munkáját.

Hajnal László bezenyei lakos szót kér, és elmondja, hogy a Művelődési Ház bejárata és a lépcső között áldatlan állapotok uralkodnak. Kíván-e ezzel valamit tenni az önkormányzat?

A polgármester megköszöni az észrevételt, és elmondja, hogy egy TOP\_PLUSZ pályázat előkészítése zajlik, ebben benne lesz a Művelődési Ház környezetének rendbe tétele, parkoló kialakítása, tető cseréje és napelem felszerelése.

Mivel több kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**165/2023. (IX. 19.) határozat**

Bezenye Községi Önkormányzat Képviselő-testülete a 20/2018. (VII. 9.) EMMI rendelet 3. § (1) bekezdése alapján az előterjesztés melléklete szerinti közművelődési alapszolgáltatás megszervezésének 2023. évi szolgáltatási tervét és programtervét – a melléklet szerinti tartalommal - jóváhagyja.

Felelős: Márkus Erika polgármester

Határidő: 2023. szeptember 30.

1. **napirendi pont**

2024/25. tanév iskolai felvételi körzetének meghatározása

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a felvételi körzetekről szóló tájékoztatás a tegnapi napon érkezett a Győri Tankerületi Központtól. Az iskolaigazgatóval egyeztetett, Leszkovich Istvánné sajnos az ülésre nem tudott eljönni, de egyetért a meghatározott körzettel. Ugyanaz, mint az eddigi években. A tankerület részére október 15-ig kell megküldeni a képviselő-testületi határozatot, ezért kellett sürgősséggel behozni a mai testületi ülésre.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**166/2023. (IX. 19.) határozat**

Bezenye Községi Önkormányzat Képviselő-testülete jóváhagyja 2024/25. tanév iskolai felvételi körzetét és felhatalmazza a polgármestert a döntés és a kért adatok Győri Tankerületi Központ részére történő megküldésére.

Felelős: Márkus Erika polgármester

Határidő: 2023. október 15.

1. **napirendi pont**

Jegyző és aljegyző munkájának elismerése

A polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy Hegyeshalom polgármestere a mai napon kereste meg a javaslattal, ezért kérte sürgősséggel felvenni a napirendek közé ennek tárgyalását. Dr. Gáli Péter jegyző szeptember 4. napjától egészségi állapota miatt lemondott a jogviszonyáról, Aljegyző Asszony látja el erőn felül az ő feladatait is. Megköszönve munkájukat javasolja jutalmazásukat. Aljegyző Asszony munkájának elismeréséül két havi jutalomban javasolja részesíteni.

Mivel kérdés, észrevétel nem érkezett, a polgármester szavazásra teszi fel dr. Gáli Péter munkájának elismeréséről szóló határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**167/2023. (IX. 19.) határozat**

1. Bezenye Községi Önkormányzat Képviselő-testülete megköszöni dr. Gáli Péternek, a Hegyeshalmi Közös Önkormányzati Hivatal jegyzőjének, a hosszú éveken át tartó lelkiismeretes és magas szakmai színvonalon végzett munkáját, és elismerésként kéthavi illetményének megfelelő jutalomban javasolja részesíteni.
2. Bezenye Községi Önkormányzat Képviselő-testülete az önkormányzat 2023. évi költségvetésének általános tartaléka terhére a Közös Önkormányzati Hivatalnak átutalja a jegyző jutalmazásával kapcsolatosan felmerülő költségek rá eső részét.

Felelős: Márkus Erika polgármester

Határidő: 2023. szeptember 30.

A polgármester szavazásra teszi fel Wiegerné Mészáros Erika munkájának elismeréséről szóló határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**168/2023. (IX. 19.) határozat**

1. Bezenye Községi Önkormányzat Képviselő-testülete megköszöni Wiegerné Mészáros Erikának, a Hegyeshalmi Közös Önkormányzati Hivatal aljegyzőjének, a hónapokon át tartó lelkiismeretes munkáját, és elismerésként kéthavi illetményének megfelelő jutalomban javasolja részesíteni.
2. Bezenye Községi Önkormányzat Képviselő-testülete az önkormányzat 2023. évi általános tartaléka terhére, a Közös Önkormányzati Hivatalnak átutalja az aljegyző jutalmazásával kapcsolatosan felmerülő költségek rá eső részét.

Felelős: Márkus Erika polgármester

Határidő: 2023. szeptember 30.

A polgármester megköszöni dr. Gáli Péter és Wiegerné Mészáros Erika munkáját, erkölcsileg és anyagilag is megérdemlik az elismerést.

Mivel kérdés, észrevétel nem érkezett, a polgármester megköszöni a részvételt és az ülést 17:40 órakor bezárja.

k.m.f.

 **Márkus Erika**

 polgármester jegyző

Jegyzőkönyv hitelesítők:

 **Sándor Vincéné Kammerhofer Lívia**

 jegyzőkönyv hitelesítő jegyzőkönyv hitelesítő